**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 4. september 2018**

Til stede: Gert Landergren Due, Jacob Thiesen, Anne Fynboe Madsen

Afbud fra: Grete Kold Jørgensen, Lisbeth Frederiksmose, Vivi Storm Skou, Fahreta Kaic

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Leder-survey**

Gert orienterede om forbundets ledersurvey som gennemføres i perioden 5. – 13. september. I denne survey stilles en række spørgsmål om kendskab til og brug af Socialpædagogernes tilbud til ledere og mellemledere.

I surveyen vil medlemmerne blive spurt om, om de vil kontaktes af den lokale kreds, for at få mulighed for at uddybe deres synspunkter. Disse opkald vil skulle foretages i uge 38.

Som aftalt på sidste bestyrelsesmøde har kredsen selv sendt en survey ud til ledere og mellemledere som undersøger interesse for arrangementerne.

Når forbundets undersøgelse er gennemført, og vi her i kredsen har kontaktet de ledere og mellemledere som ønsker det, vil vi lave en samlet tilbagemelding på såvel denne undersøgelse og vores egen survey til bestyrelsen.

OBS: Vi skulle på dette møde have drøftet forslag til arrangementer i 2019, men grundet de mange afbud, vil vi sende en mail til jer, hvor vi beder om forslag til oplægsholdere.

**3. Orienteringspunkter**

**3.1. Lederlandsudvalgets møde den 3. september**

Lisbeth har meddelt, at hun har måttet melde afbud til mødet. Når vi modtager referatet, sender vi det ud til bestyrelsen.

**3.2. Fælles konference for ledere og mellemledere i kreds Østjylland og kreds Midt og Vestjylland den 25. september**

Der er omkring 40 tilmeldte til konferencen. Karsten Mellon kommer med bud på lederens egen rolle og udvikling, med afsæt i ledelseskommissionens anbefalinger. I får en reminder om tilmelding.

**3.3. Projekt Arbejdsmiljø – nye inspirationsoplæg**

Gert orienterede om status på projektet. Vi kan registrere, at vi har opnået en tættere kontakt til AMR, som projektet har som sit hovedformål. Vi så det senest på vores trio konference, hvor der deltog langt flere AMR end der plejer.

Dorthe har været ude med inspirationsoplæg på flere arbejdspladser, og der er ”bestillinger” fra flere. Der er kommet meget fine reaktioner og tilbagemeldinger fra de steder Dorthe har været.

Vi har, som vi fortalte sidst, overvejet og efterfølgende besluttet at gentænke temaerne for oplæggene. De nye temaer er nu sendt ud til jer, TR og AMR.

Dorthe kører ud og aflevere AMR taske til nyvalgte AMR, hvilket bliver modtaget rigtig godt af de nye AMR.

Som et nyt tiltag har vi inviteret AMR’erne på en temaeftermiddag med emnet arbejdsskader, hvor der kommer en konsulent fra forbundet og fortæller om muligheder, ret og pligt. Temaeftermiddagen afholdes den 1. oktober fra kl. 13.00 – 16.00.

**3.4. Kongres: Vi er Socialpædagogerne**

Gert fortalte om kongrestemaet Vi er Socialpædagogerne. Vi kan med tilfredshed konstatere, at vores anvendte metode udviklet gennem flere år, nu er taget ind i kongrestemaet for den kommende toårige periode. I har fået kongrespapiret sendt ud.

På mødet fortalte Gert, at forbundet vil invitere 100 medlemmer ind til at deltage i behandlingen af medlemsprojektet. Vi skal hver kreds sende 5 navne ind på medlemmer, som ikke er TR, AMR m.v.

Gert orienterede endvidere om et organiseringsprojekt, som vi har i støbeskeen.

**4. Eventuelt**

Vi har fået et forslag fra Grete om, at vi ændre mødetidspunktet for vores bestyrelsesmedlemmer, således det bliver lettere at få arbejdet og mødet passet ind.

Det blev besluttet, at vi fremover indkalder til bestyrelsesmøderne fra kl. 15.00 – 17.00, og ser om det har positiv betydning for bestyrelsens mulighed deltagelse.